कुण्डेश्वर महादेव मंदिर में मॉडल रखकर अभिषेक; डेढ़ माह पहले इसरो प्रमुख ने यहीं की थी पूजा
Ujjain Kundeshwar Mahadev Temple; ISRO Chairman S Somanath  भगवान के शिवलिंग के पास स्तिथ नंदी जी का पूजन अभिषेक कर सफलतापूर्वक लैंडिंग के लिए कामना की गई
चंद्रयान 3 की सफलता के लिए उज्जैन में भी अनुष्ठान-अभिषेक किए जा रहे हैं। यहां सांदीपनि आश्रम स्थित श्री कुण्डेश्वर महादेव मंदिर में शुक्रवार को विशेष पूजा की गई। शिवलिंग का अभिषेक कर चंद्रयान की बिना विघ्न लैंडिंग के लिए मंत्रों का जाप भी किया गया।
पंडित शैलेष व्यास ने बताया कि मंदिर में चंद्रयान के मॉडल को रखकर पूजन किया गया। लैंडिंग की उलटी गिनती शुरू होने के बाद विक्रम लैंडर की सॉफ्ट लैंडिंग के लिए प्रार्थना हुई।
उन्होंने बताया कि इसरो चीफ डॉ. एस. सोमनाथ बीती 24 मई को उज्जैन आए थे। उन्होंने महाकालेश्वर सहित अन्य मंदिरों के दर्शन किए थे। वे श्री कुण्डेश्वर महादेव मंदिर भी पहुंचे थे। 12 ज्योतिर्लिंग में से एक भगवान महाकालेश्वर को तीनों लोकों का स्वामी माना जाता है। उन्हें पाताल, धरती और आकाश में सर्वप्रथम और सर्व पूज्य कहा गया है। यही कारण है कि इसरो प्रमुख ने महाकाल मंदिर में चंद्रयान 3 की सफलता के लिए कामना की थी।
चंद्रयान-3 की उल्टी गिनती शुरू 
करीब 4 साल बाद इसरो अपने अधूरे काम को पूरा करने जा रहा है। उल्टी गिनती जारी है और आज दोपहर 2.30 बजे चंद्रयान-3 लॉन्च किया जाएगा। जैसे ही यह चांद की सतह पर पहुंचेगा, लैंडर और रोवर चांद के एक दिन यानी धरती के 14 दिन के लिए एक्टिवेट हो जाएंगे। चांद पर सॉफ्ट लैंडिंग में सफलता मिलते ही अमेरिका, रूस और चीन के बाद भारत ऐसा करने वाला चौथा देश बन जाएगा।
चंद्रयान मिशन के 3 लक्ष्य
चंद्रयान जरूरी क्यों? 
